Diari Oficial de la Generalitat Valenciana


Sumari del DOGV 3927, del 29-01-2001 (2001/587)

RESOLUCIÓ de 23 de gener de 2001, de la Conselleria de Benestar Social, per la qual es determinen els crèdits que han de finançar la convocatòria pública de concerts per a places assistencials en determinats centres d'atenció i prevenció de les drogodependències per al període 2001-2002 regulada en l'Ordre de 27 de novembre de 2000, d'aquesta conselleria (DOGV 3.891 de 04.12.2000).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3927

Data del DOGV
:   29-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/587


Data del document
:   23-01-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * ajuda pública
    * toxicomania
    * suport econòmic
    * equipament social

RESOLUCIÓ de 23 de gener de 2001, de la Conselleria de Benestar Social, per la qual es determinen els crèdits que han de finançar la convocatòria pública de concerts per a places assistencials en determinats centres d'atenció i prevenció de les drogodependències per al període 2001-2002 regulada en l'Ordre de 27 de novembre de 2000, d'aquesta conselleria (DOGV 3.891 de 04.12.2000). [2001/M587]
  
La convocatòria pública de concerts per a places assistencials en determinats centres d'atenció i prevenció de les drogodependències per al període 2001-2002, aprovada per l'Ordre de la Conselleria de Benestar Social de 27 de novembre de 2000 (DOGV 3.891), va ser realitzada d'acord amb el que disposa l'Ordre de 26 de setembre de 1994 de la Conselleria d'Economia i Hisenda, per la qual es regula la tramitació anticipada d'expedients de despesa i, per tant, amb antelació a l'aprovació en Corts Valencianes de la Llei de Pressupostos per al 2001, per la qual cosa el finançament de les esmentades ajudes va quedar condicionada a l'aprovació dels crèdits corresponents.
  
Una vegada publicada la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de data 29 de desembre de 2000), d'acord amb el que preceptua la disposició final primera de la mencionada ordre i el número 11 de l'article 47 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juliol de 1991 del Consell de la Generalitat Valenciana, escau donar publicitat als crèdits i a la línia de subvenció destinades a finançar els referits concerts durant l'exercici de 2001.
  
En virtut d'això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a la línia de subvenció destinats a finançar els concerts per a places assistencials en determinats centres d'atenció i prevenció de les drogodependències per al període 2001, convocats mitjançant l'Ordre de 27 de novembre del 2000 (DOGV 3.891), que s'esmenten a continuació, tot això a càrrec de la secció 16, servei 05, programa pressupostari 313.20 Drogodependències i Altres Addiccions.
  
Denominació: Centres Concertats Reinserció Social Drogodependents
  
Línia de subvenció: T4913000.
  
Consignació pressupostària: 527.609.055 PTA (1.149.375,13 euros)
  
Procedència i quantia dels fons:
  
Propis: 667.882.453 PTA (1.149.375,13 euros)
  
Segon
  
Els crèdits publicats tenen el caràcter de màxims, no podent adjudicar-se noves places una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.